google/wiki40b huggingface dataset:
Danny Kah

Skøytekarriere

19. januar 1991 satte Danny ny banerekord på 10000m i Davos på Davos Eisstadion med tiden 14.33,60. Den ble slått av franske Tristan Loy da han gikk på 14.21,25 den 8. januar 2006.
Kah la opp som skøyteløper i 1994, og hadde flere nasjonale rekorder på 5000 og 10.000 meter. Han ble i løpet av sesongen 2008/09 passert av Joshua Lose som raskeste australske langdistanseløper på skøyter.
Ved 11. januar 2009, ble Kah plassert 463.-plass på Adelskalenderen, som er en rankingliste over all-time personlige rekorder på de 4 klassiske distansene 500m, 1500m, 5000m og 10000m.

Personlig

Danny er bror av OL-deltager John Kah, kortbaneløper i 1992, samt svogeren til OL-deltager Karen Gardiner-Kah (gift med John Kah), kortbaneløper i 1992 og 1994. Danny Kah var Australias flaggbærer under åpningsseremonien av Vinter-OL i Albertville i 1992.
Pteropliini

Utseende

Små til middelsstore trebukker med sylindrisk kroppsform. De fleste er kamuflasjefargede i brunt eller grått og kan ligne kvist-stumper. Antennene er gjerne omtrent så lange som kroppen.

Levevis

Disse billene har larver som lever i død ved.

Utbredelse

De aller fleste artene lever i tropene. To av dem når til Sør-Europa.
Tysklands førstedamer

Tysklands førstedame viser strengt tatt til statsoverhodets hustru, dvs. fra 1919 presidentens hustru. Før 1918 er «førstedamen» keiserinnen. 
Begrepet har, spesielt i nyere tid, også vært brukt om kanslerens hustru, spesielt tatt i betraktning av at det er kansleren og ikke presidenten som nå har den faktiske makten.
Denne siden inneholder en oversikt over hustruene til innehaverne av de høyeste posisjonene i den tyske staten.
Southside Spinners

Southside Spinners var et nederlandsk samarbeidsprosjekt med dj-ene Marco Verkuylen (alias Marco V), Benjamin Kuyten (alias Benjamin Bates), Jesse og Thomas Hagenbeek. Den eneste låta Southside Spinners ga ut var trance-låta Luvstruck, som ble en hit på begynnelsen av 2000-tallet. Blant annet fremførte de den på det britiske tv-programmet Top of the Pops. Luvstruck har i ettertid blitt mikset og utgitt av en rekke artister.
Aurora (artist)

Biografi

Hun ble i 2014 nominert som årets nykommer i P3 Gull. 6. november 2015 ga hun ut singelen «Half the World Away», som er en coverlåt av en Oasis-sang fra 1994. Singelen nådde ellevteplass på den britiske singlelista. 11. desember 2015 framførte hun tre sanger på Nobels fredspriskonsert på Telenor Arena; «Murder Song (5, 4, 3, 2, 1)», «Half the World Away» og «Runaway». Under Spellemannprisen 2015 ble hun kåret til årets nykommer og fikk dermed Gramostipendet på 250 000 kroner. Hun var også nominert under klassen årets låt for «Running with the Wolves».
Sangen hennes «Conqueror» var med i det populære videospillet FIFA 16. I januar 2016 ble hun av Rolling Stone listet som én av ti nye artister man bør kjenne til.
Den 11. mars 2016 ble debutalbumet hennes, All My Demons Greeting Me as a Friend, utgitt. For albumet vant hun Spellemannprisen 2016 i klassen Popsolist, og vant i tillegg klassen Årets musikkvideo for videoen «I Went Too Far» regissert av Arni & Kinski. Albumet var dessuten nominert til årets album.
Hun ble nominert til Spellemannprisen 2018 i klassen Årets musikkvideo for videoen «Queendom», regissert av Kinga Burza.
Auroras andre studioalbum, Infections Of A Different Kind (Step 1), ble utgitt 28. september 2018 og var planlagt som del én av en serie. Det andre albumet i serien, A Different Kind of Human (Step 2), ble utgitt 7. juni 2019.
Kuppet i Alger 13. mai 1958

Kuppet i Alger 13. mai 1958 var rettet mot generalguvernementet, hovedkontoret for Frankrikes herredømme over Algerie. Kuppmakerne var europeiske aktivister og offiserer, og de utfordret Frankrikes regjering under ledelse av statsminister Pierre Pflimlin. Det ublodige kuppet hadde som mål et Algerie française, en innlemmelse av Algerie i Frankrike. Det førte ikke frem, men et umiddelbart resultat var likevel at Charles de Gaulle ble gjeninnsatt som statsminister. Han hadde stått utenfor politikken i tolv år.

Hendelsesforløp

Under ledelse av reserveoffiser i fallskjermkorpset Pierre Lagaillarde, ble det etablert en «velferdskomite». Betegnelsen ble ansett som en henvisning til den «Comité de salut public» som ble opprettet under den franske revolusjon. Lagaillarde fikk støtte av generalene Raoul Salan, Edmond Jouhaud, Jean Gracieux, Jacques Massu, og admiral Philippe Auboyneau. 
Komiteen utfordret regjeringen, og statsminister Pierre Pflimlin fryktet at fallskjermsoldatene ville gjøre kupp i Paris. Han fikk vidtgående fullmakter fra nasjonalforsamlingen og satte landet i alarmberedskap. Det ble innført sensur, og politiet fikk adgang til å foreta summariske arrestasjoner.  
Aksjonistenes krav var et Algerie française, altså at Algerie skulle sammensmeltes med Frankrike. De aksepterte ikke statsminister Pflimlin, og krevde Charles de Gaulle som statsminister.  de Gaulle ble deretter valgt 1. juni 1958. Tre dager senere besøkte de Gaulle Alger, og uttalte på trappen foran generalgouvernementet at han hadde «forstått» europeerne i Algerie («je vous ai compris»). 

En støttespiller til kuppet var gaullisten Jaques Soustelle. Carl Joachim Hambro var i 1958 bekymret for om Soustelle skulle få en for sentral rolle i regjeringen, da han etter Hambros mening kunne føre landet i fascistisk retning. Soustelle ble infomasjonsminister.
Det demokratiske parti (Serbia)

Oppslutning i valg

Det ble avholdt et nyvalg i Serbia den 11. mai 2008 og alliansen For et europeisk Serbia med blant annet partiet til Boris Tadić og Srpski Pokret Obnove, ledet av Vuk Drašković, vant uventet valget med 38,7% av stemmene, og fikk 17 nye mandater i parlamentet. Det serbiske radikale partiet og Tomislav Nikolić gjorde et dårlig valg, trass i de forutgående meningsmålingene og fikk 29,1% av stemmene og 77 mandater (en tilbakegang på 4 mandater).
Sæd (dansk tettsted)

Sæd er en landsby i Tønder kommune i Danmark. I 2007 hadde den et innbyggertall på 181, og mistet da bystatusen sin, på grunn av et minimumskrav på 200 innbyggere.
Cabernet franc

Utbredelse

Selv om druen dyrkes først og fremst i Bordeaux i Frankrike, er den også mye plantet i Loire og Anjou.
Utenfor Frankrike dyrkes den en god del i Italia i områdene Friuli og Toscana. I Toscana fremstilles det også vin med denne druen som eneste drue.
Utenfor Europa dyrkes cabernet franc i Australia, New Zealand, California, Washington og Argentina.

Fellestrekk med andre druer

Druen blandes ofte med cabernet sauvignon. Disse to druetypene har så mange fellestrekk at man går ut ifra at den ene er en mutant av den andre. Cabernet franc modnes mer enn en uke før cabernet sauvignon, noe som gjør det lettere å la den modne helt før det kjølige høstværet kommer.
Vin på cabernet franc er som regel noe lettere på farge og garvesyre enn cabernet sauvignon. Dette bidrar til at de to druene utfyller hverandre på en meget gunstig måte.

Smak og struktur

Druen har aroma med vegetariske innslag av urter, gress og grønn paprika. Den har også enkelte fruktige innslag av jordbær, ofte med fornemmelse av et jordlig preg. Den har bløt karakter og er relativt lett og fruktig. Druen har forholdsvis lavt innhold av tannin og lite sødme, men med relativt høyt innhold av syre.
VM i skiflyging 1992

Bakken

Čerťák ble ombygd før mesterskapet og hadde K-punkt 180 meter. Før VM var bakkerekorden 183 meter, satt av Ole Gunnar Fidjestøl (Norge) 23. februar 1985.
Ffkf

ffkf (Faglig forum for kommunalt flyktningarbeid) er Norges største flyktningfaglige forum, med over 270 medlemskommuner. Hovedmålet for ffkf er å fremme faglig utvikling av flyktningarbeidet i kommunene, samt å målbære medlemmenes synspunkter overfor sentrale myndigheter og organisasjoner.
Organisasjonen ble etablert i 1992 for å gi små og mellomstore kommuner som bosatte flyktninger et felles forum for fagspørsmål.
De første årene fungerte ffkf i stor grad som et kontaktforum, hvor en fikk drøfte felles saker, og finne løsninger på tvers av kommunegrensene. Etterhvert ble forumet profesjonalisert, og ble bl.a. høringsinstans i saker innen fagfeltet.
Idag er ffkf en etablert organisasjon med fylkeslag i de fleste av landets fylker. ffkf arrangerer konferanser og studieturer for medlemskommunene, og har en samarbeidsavtale med Integrerings- og mangfoldsdirektoratet.
Museumsnytt

Museumsnytt er et fagblad for museumssektoren i Norge. Tidsskriftet ble etablert i 1951, og er et aktualitetsblad for museums- og kulturinteresserte. Det inneholder blant annet anmeldelser, reportasjer og nyhetsstoff som angår museer og museumspolitikk. Museumsnytt er redaksjonelt uavhengig, redigeres etter Redaktørplakaten og er medlem av Fagpressen.
Målgruppen er museumsansatte, museumsinteresserte, kulturbyråkrater og media. Bladet utgis av ABM-media AS og eies av Høgskolen i Oslo, Norges museumsforbund og Landslaget for lokal- og privatarkiver. ABM-media gir også ut fagbladet Bok og Bibliotek og nettidsskriftet TidsskriftetArkiv.no. Museumsnytt ble tidligere utgitt av Norges museumsforbund.
Museumsnytt utkommer 5 ganger i året i et opplag på 2094. Ansvarlig redaktør er Signy Norendal.
Neu!

Neu! (norsk: Ny! uttale: [ˈnɔɪ], «nåi») var en tysk krautrockduo som besto av Michael Rother (gitar, vokal, elektroniske instrumenter) og Klaus Dinger (trommer, vokal, elektroniske instrumenter). Gruppa var aktiv i perioden 1971–1975. Dinger stod også for det minimalistiske, men effektive coverdesignet.
Gruppa holdt kun noen få konserter, ettersom det var vanskelig å gjenskape studiolyden med bare to medlemmer. CD-utgaver av platene utkom ikke før i 2000 grunnet langvarige rettstvister mellom Dinger og Rother med plateselskapet. «Super 16» fra albumet Neu! 2 er å høre på soundtracket til filmen Kill Bill.
Klaus Dinger døde den 20. mars 2008, fire dager før sin 62-årsdag.
Gullmedalje for fremragende innsats innen arkeologi

Gullmedalje for fremragende innsats innen arkeologi (Amerikansk navn: Gold Medal for Distinguished Archaeological Achievement) er en arkeologipris som blir utdelt årlig av Archaeological Institute of America (AIA).
Pingluo

Pingluo (kinesisk: 平罗县; pinyin: Píngluó Xiàn) er et fylke i den autonome region Ningxia i Folkerepublikken Kina. Det ligger i byprefekturet Shizuishan.
I 1999 var folketallet på 260 252 innbyggere.

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
TypeMatrix

TypeMatrix er et selskap i Santa Barbara i California som designer og selger ergonomiske tastaturer for datamaskiner.
Tastaturene kan veksle mellom QWERTY og Dvorak i maskinvaren. Lovnadene er at tastaturene skal redusere smerter forbundet med hard bruk av tastatur. Dette skal oppnås ved å ha tastene i rette rader, fjerne en del knapper og samle flere funksjoner på enkelte taster. Enter og backspace er plassert på midten av tastaturet for at ikke lillefingeren skal måtte strekkes, her bruker man heller pekefingerene.
For at musen skal kunne plasseres nærmere tastaturet, har TypeMatrik-tastaturene integrerte numeriske tastaturer som aktiveres ved å holde en funksjonstast eller trykke numlock-tasten.
Nåværende modeller er EZ-Reach 2020 og den nyere 2030. Førstnevnte fåes i en QWERTY- og en QWERTY/Dvorak-utgave. 2030 finnes i en QWERTY, Dvorak og en blank versjon. Det eksisterer også en med svensk QWERTY-oppsett.
Erwin Koeman

Landslaget

Han deltok i flere internasjonale turneringer for Nederland. Han ble europamester i fotball i 1988.
Onciderini

Utseende

Middelsstore, oftest brunlige trebukker. Dekkvingene har markerte, mer eller mindre rettvinklede "skuldre". Noen arter har forkortede antenner.

Utbredelse

Gruppen er utbredt for det meste i Mellom- og Sør-Amerika, noen få arter går nord til det sørlige USA.
Amanal Petros

Bakgrunn

Petros ble født i Assab i Eritrea, men moren flyktet med ham til nabolandet Etiopia da han var to år gammel. Der vokste han opp i fattige kår, og gikk daglig 15 km til og fra skolen. Han spilte også fotball da han vokste opp. Da han var 16 år gammel flyktet han og moren til Tyskland av politiske grunner.

Idrettskarriere

Petros ble tysk U20-mester på 3000 meter innendørs i 2014, og han vant også det tyske U23-mesterskapet på 10 km. Under det tyske mesterskapet i friidrett fikk han sølv på 10 km gateløp.
Under EM i terrengløp 2015 kom han på tredjeplass i U23-klassen, og Tyskland kom på femteplass i lagkonkurransen i denne klassen. Samme år ble han tysk U23-mester på 5000 meter i friidrett, på 10 km gateløp, og i terrengløp. Han deltok også i det tyske mesterskapet i friidrett, og fikk der sølv på 10 km gateløp og bronse på 5000 meter. 
I 2016 kom han på fjerdeplass i U23-klassen under EM i terrengløp 2016. Som året før ble han tysk U23-mester på 5000 meter i friidrett, på 10 km gateløp, og i terrengløp. Han fikk også sølv på 10.000 meter og 10 km gateløp, samt bronse på 5000 meter under det tyske mesterskapet i friidrett.
Tyskland deltok i Super League under Lag-EM i friidrett 2017, og Petros kom der på tredjeplass på 5000 meter. Under U23-EM i friidrett 2017 i Bydgoszcz fikk han sølv på 10.000 meter, bak spanske Carlos Mayo. Under det tyske mesterskapet i friidrett fikk han sølv på 10.000 meter.
Pachyticon

Utbredelse

Arten er utbredt i Sør-Afrika.
Elater

Utseende

Ganske store, nokså brede, gjerne rødbrune til svarte smellere. Antennene er gjerne sagtakkede, pronotum hvelvet med rundede sider, gjerne kledt med korte, mørke, oppstående hår. Dekkvingene er ofte mer eller mindre rødlige.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.

Levevis

Storsmellernes larver lever for det meste i morken, død ved. Denne slektens larver synes å være rovdyr.

Utbredelse

Slekten har en holarktisk utbredelse. I Norge er arten keisersmeller (Elater ferrugineus) funnet, men den er meget sjelden, bare kjent fra én lokalitet i Vestfold der den ble oppdaget i 2006.
Hohaiuniversitetet

Hohaiuniversitetet (kinesisk: 河海大学, pinyin: Héhǎi Dàxué) er et statlig universitet grunnlagt i 1915 i Nanjing i Folkerepublikken Kina. Det hadde i 2005 over 30 000 studenter og over 3 000 vitenskapelig ansatte.
Universitetet har campus også utenbys, i Xinbei i byprefekturet Changzhou.
Nizamabad (distrikt)

Demografi

Ved folketellingen i 2011 var det 2 552 073 innbyggere i distriktet, mot 2 345 685 i 2001. Den urbane befolkningen utgjør 23,03 % av befolkningen.
Barn i alderen 0 til 6 år utgjorde 10,51 % i 2011 mot 14,39 % i 2001. Antallet jenter i den alderen per tusen gutter er 946 i 2011 mot 959 i 2001.
Soul Deep (Noora Noor)

Soul Deep er et musikkalbum med Noora Noor, utgitt i 2009. Albumet lå 6 uker på VG-lista og endte med 17.-plass som beste plassering. Albumet fikk Spellemannpris under Spellemannprisen 2009.
Vårdsätra

Vårdsätra er et tettsted i Uppsala kommune i Uppsala län i landskapet Uppland i Sverige. I 2010 hadde tettstedet 237 innbyggere.
Os Turn Fotball

Spillereksport

Det er flere Osinger som spiller utenfor kommunegrensen. Blant dem er Bjarte Haugsdal som har spilt i Brann og Stabæk, og som nå spiller i Nest-Sotra, og har flere landskamper på aldersbestemt landslag. Mats Cato Moldskred, som var svært sentral for Os i 2007-sesongen. Han har spilt i den svenske klubben IK Brage, og spiller nå i Kongsvinger. Os mest meritterte spiller er for øvrig Bjørn Dahl som la opp etter 2011-sesongen etter spill for Viking, Brann og Løv-Ham, han har vunnet NM med Viking og serien med Brann. I de senere årene har klubben avgitt Fredrik Heggland og Simen Lassen til Brann

Talentsatsing

Os Fotball er kjent for bred talentsatsing og har i flere år hevdet seg på aldersbestemt nivå.  Klubben besluttet i 2012 en økt satsing på talentutvikling, og har som ambisjon å bli en av de ledende klubbene i landet på dette.  I 2014 har klubben et tilbud til de yngste gjennom TelenorXtra - en fotballfritidsordning som et alternativ til den tradisjonelle skolefritidsordningen.  I 2015 har klubben startet Os Akademiet for spillere mellom 11 og 14 år, og fra høsten 2015 overtar Os Fotball det fotballfaglige ansvaret for fotballinjen på Os Gymnas
Ingen er så trygg i fare

«Ingen er så trygg i fare» (svensk: «Tryggare kan ingen vara») er en salme skrevet av Lina Sandell-Berg rundt 1850, videre bearbeidet i 1855 og publisert i hennes diktsamling Andeliga daggdroppar 1855. Salmen er en mye brukt dåpssalme, men er også brukt som julesang og begravelsessalme. 
Sangen ble tatt med i salmeboken Lovsånger och andeliga visor i 1877.  Denne første versjonen hadde ti vers. Sangen har i andre utgaver hatt seks vers, men fra den svenske salmeboken fra 1937 har den vært forkortet til fem igjen. 
Melodien er oppgitt til å være en svensk variant av en tysk folkemelodi, men i Koralbok för Nya psalmer fra 1921 angis to ulike melodier, en a-melodi av Ivar Widéen fra 1919 og den andre som «folkemelodi». Sangen er kjent på norsk fra 1883, med anonym oversetter. I 1925 ble sangen oversatt til engelsk, som «Children of the Heavenly Father». I 1927 oversatte Nils Lavik teksten til nynorsk, som «Ingen er så trygg på ferda».
Kort etter at teksten ble skrevet, druknet Lina Sandell-Bergs far under en båtreise hun også var med på. Oscar Lövgren skriver i sin bok om Lina Sandell at teksten gjennom farens uventede død straks etter, symboliserte en slags anelse om hva som skulle komme til å skje, som kjennetegnet Lina Sandell og også faren ved flere tilfeller.
Anoplophoroides

Utbredelse

Arten er utbredt i Sørøst-Asia (Filippinene, Mindanao)
520 (sigarettmerke)

520 er et taiwansk sigarettmerke fremstilt av Taiwan Tobacco and Liquor Corporation (烟酒公卖局). Navnet 520 ble valgt ut til sigaretten, fordi det lyder Jeg elsker deg (我爱你) når det uttales i mandarin-kinesisk. Den har en rødt hjerte-formet hull i filteret, som utgir den distinkte smaken. Det finnes også en mentolvariant.
Sigaretten var opprinnelig planlagt å bli lansert i Taiwan den 20. mai 1999, for å feire jubileet med tidligere president Lee Teng-hui sin innsettelse som Taiwans første demokratiske valgte president. Men etter hard kritikk fra flere sosiale og lovgivende grupper, annonserte Taiwan Tobacco and Liquor Corporation 13. mai 1999, at de hadde suspendert produksjon av 520. Dette fordi kritikerne mente at sigaretten var rettet mot unge med sitt navn, design og smak. Nå selges 520 bare utenfor Taiwan.
José Manuel Flores

Tiden som juniorspiller

Chico startet sin profesjonelle fotballkarriere for Cádiz CF, i hans egen hjemby. Han spilte tre kamper for førstelaget i 2006-2007. I perioden 2007–2008 var han på lån to ganger, først til Racing Club Portuense og senere dro han til FC Barcelona B. I hans tid i Barcelona rykket laget opp fra fjerde divisjon til tredje divisjon. Ved sesongslutt signerte han en toårskontrakt med Unión Deportiva Almería, i La Liga.
I 2009-2010-sesongen bidro Chico med 27 kamper så klubben igjen opprettholdt sin toppdivisjons-status, etter å ha avsluttet på 13.-plass.

Genoa

I juli 2010 signerte Chico for to år med den italienske klubben Genoa, for 4 millioner euro. Han spilte mindre enn halvparten av Serie A-kampene den første sesongen. 22. juli 2011 ble Mallorca enige med Genoa om å låne Chico ut sesongen, med et alternativ om å kjøpe spilleren etter lånet. Han spilte 33 kamper i sin første sesong som høyre back og midtstopper, og sikret dermed Mallorca 8.-plassen i La Liga 2011/12.

Swansea City

10. juli 2012 signerte Chico for Premier League klubben Swansea City for 2 millioner pund, med den tidligere Mallorca-treneren Michael Laudrup. Han debuterte 18. august ved å spille hele kampen, og Swansea vant 5-0 over Queens Park Rangers på bortebane.
1. september 2012 fikk Chico sitt første røde kort i Premier League kampen som endte 2-2 mot Sunderland, etter 71 minutter ble han sendt ut direkte for høy fot mot franskmannen Louis Saha. I Capital One Cup-kampen mot Liverpool FC 31. oktober skåret Chico sitt første mål for Swansea etter 34 minutter. Senere i kampen fikk spanjolen en skade i benet, og måtte stå over de to neste kampene som endte uavgjort mot Chelsea og Southampton.

Internasjonal karriere

I oktober 2008 fikk Chico sin landslagsdebut for det spanske U21-laget. Han ble kalt inn til laget som deltok i U21-EM i Sverige.
Andreas Mikkelsen

Tidlig idrettskarriere

I 2003 og 2004 konkurrerte Mikkelsen i motocross, og han var på det norske junior-landslaget. Han var tidligere også på det norske juniorlandslaget i alpint.

2009-sesongen

Ved juletider 2008 fikk Mikkelsen beskjed av faren, Steinar Mikkelsen, en velstående forretningsmann som frem til da hadde finansiert store deler av Andreas' rallyaktiviteter, at sønnen ble nødt til å reise finansiering for 2009-sesongen på egen hånd. For den 19 år gamle Mikkelsen var dette en tung beskjed, i den grad at han trodde karrieren var over. WRC-bilen han frem til da hadde levert gode prestasjoner med i internasjonale WRC-løp har en prislapp på rundt 5 millioner kroner.
Mikkelsen kom tidlig i 2009 i kontakt med et team fra Kongsvinger, drevet av Erik Veiby i Betong Øst, som tok ham under vingene. I 2009 kjørte Mikkelsen gruppe N4 i Norge, med en standard Subaru gruppe N-bil til 500'000 kroner og et driftsbudsjett på totalt 5 millioner kroner.
12. september 2009 kjørte Mikkelsen og hans kartleser Ola Fløene av veien på fartsetappen Hvarnes-Høyjord under Rally Larvik. Bilen traff en 10 år gammel jente som senere døde av skadene. Politiets foreløpige vurdering etter å ha gått gjennom videoopptak av hendelsen var at det er snakk om en ulykke med tragisk utfall.

2008-sesongen

Under Rally Sverige 2008 kom Mikkelsen på en 5.-plass, til tross for store problem med bilens turbo på fredagens etapper, og han slo dermed Matthew Wilsons rekord fra 2006 som den yngste sjåføren som har tatt poeng i et WRC rally. Mikkelsen vant i 2008 også Rally Finnskog og Rally Numedal.

2007 og tidligere

Etter at han fikk britisk førerkort begynte Mikkelsen å kjøre rally i Storbritannia. Han vant Quinton Stages, the Coracle, the Plains, the Bulldog og the Cambrian Rally, i tillegg til Saaremaa Rally i Estland.
Mikkelsen debuterte i WRC ved Rally Storbritannia 2006. I 2007 kjørte han åtte WRC-løp, og deltok også i the Irish Tarmac Championship i tillegg til Norgescupen. Hans beste resultater i WRC var en niendeplass i Rally Irland 2007 og tiendeplasser i Norge og Portugal.
Primera División 1970–1971

Primera División 1970-71 var den 40. sesongen i spansk fotball siden ligaen ble innført. Sesongen ble innledet 12. september 1970 og avsluttet 18. april 1971. José Eulogio Gárate fra Atlético Madrid og Carles Rexach fra FC Barcelona ble toppscorere med 17 ligamål. Valencia CF vant sin 4. ligatittel denne sesongen.

Vinnerlag

Spillere som fikk minst 8 kamper for Valencia CF:Abelardo, Aníbal Pérez, Anton Manuel, José Claramunt, Enrique Claramunt, José Vicente Forment, Jesús Martínez, Paquito García, Carlos Pellicer, Poli, Sergio Lloret, Juan Cruz Sol, Tatono, Óscar Rubén Valdez
Trener: Alfredo di Stefano
Amandaprisen 1998

Amandaprisen 1998 var utdelingen av Amandaprisen i 1998. Den ble delt ut i Haugesund den 29. august 1998. Både filmer fra 1997 og 1998 var nominerte.

Vinnere og nominerte

Nominasjonene til Amandaprisen:.
Vinnerne i hver kategori er uthevet.
Johan Oscar Smiths etterlatte brev

Johan Oscar Smiths etterlatte brev er en samling av brev skrevet av Johan Oscar Smith. Boka  ble utgitt på Stiftelsen Skjulte Skatters Forlag i 1949. Flesteparten av de 280 brevene er skrevet til J.O.Smiths bror Aksel Smith eller hans medarbeider Elias Aslaksen. Boka er en sentral publikasjon i Brunstad Christian Church.
Boka er oversatt til engelsk, og gjenutgitt i flere utgaver, sist i 2011; ISBN 978-82-8253-085-9.